3 тамыздан бастап кімдер жұмысқа шығады, кімдер жоқ?
"3 тамыздан бастап кімдер жұмысқа шығады, кімдер жоқ?" | "https://abai.kz/post/117592"
TITLE: 3 тамыздан бастап кімдер жұмысқа шығады, кімдер жоқ?
URL: https://abai.kz/post/117592
META: "3 тамыздан бастап кімдер жұмысқа шығады, кімдер жоқ?" | "https://abai.kz/post/117592"
DATE: 28.07.2020
AUTHOR(s): Abai.kz
TOTAL WORDS: 256
TEXT: Осыған дейін Денсаулық сақтау министрлігі елімізде карантиндік шектеулер біршама жұмсартылатыны туралы хабарлаған еді. Бүгін өткен Үкімет отырысында министр Алексей Цой 3 тамыздан бастап жұмысын қайта бастайтын салалар туралы айтыпты. «Санитарлық және дезинфекциялық режимді сақтап, бетперде тағып, әлеуметтік қашықтықты ұстану керек. Егер 2020 жылдың 3 тамызында елде инфекцияның репродуктивтік деңгейі азайса, бір апта ішінде ауруханалардағы төсек-орындар босап, науқастар 70%-дан төмен болса, осы аурудың өлім-жітім динамикасы төмендеп, жағдай тұрақталса, онда бірқатар инфрақұрылым нысандарының жұмысына рұқсат етіледі», - депті министр. Сонымен, 3 тамыздан бастап кімдердің жұмысына рұқсат? – Сауда үйлері, сауда-ойын-сауық орталықтары, жабық азық-түлік, азық-түлікке жатпайтын базарлар, – балаларға арналған коррекция кабинеттері, білім беру орталықтары, балаларды дамыту орталықтары, 5 адамнан аспайтын үйірме топтарына, – мектепке дейінгі мекемелердегі кезекші топтарға; – сұлулық салондары, шаштараздар, косметикалық қызметтер, маникюр, педикюр қызметтерін көрсететін орталықтар мен сүлулық салондарының қызметіне, – әлеуметтік қашықтықты сақтай отырып, таза ауада жеке және топ болып спорт жаттығуларымен айналысуға; – 30 адамнан аспайтын ұтттық құрама командаларға арналған спорттық жаттығуларға; – 3 адамнан аса топтаспай, адамдарға көшеде, саябақтарда қыдыру, алаңдарға және жағалауға баруға рұқсат. – Мемлекеттік қызметкерлер мен кеңсе қызметкерлерінің кемі 80%-ы қашықтан жұмыс жүргізеді. Бетперде тағу, санитарлық және дезинфекциялық режимді сақтай отырып, кондукторы бар қоғамдық көліктерге жолаушылар санын 50%-дан асырмау міндетті. Қандай нысандардың жұмысына рұқсат жоқ? – Жаппай адам жиналатын шараларға, кинотеатрлар, фудкорттар, көңіл көтеретін ұйымдар, банкет залдары, ресторындар, барлар, түнгі және ойын клубтарының жұмысына, – мәдени шаралар, конференция өткізу, форум, көрме өткізуге, – фитнес орталықтар, бассейндер, аквапарктер, саяжайлардың жұмысына, – діни нысандардың жұмысына, – қала маңындағы жолаушылар поездарының (жұмыс поездарынан басқа электр пойыздарының) қозғалысына әлі де тыйым салынады. Abai.kz
